Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 453/15/8808	Rožňava, 30.7.2015
EEČ : 2-67-179-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že v XXXXX a inde, ako otec maloletého XXXXX, nar. XXXXX, za obdobie od 01.12.2014 do 02.06.2015, kedy sa zaevidoval na Úrade práce v XXXXX ako uchádzač o zamestnanie, úmyselne neprispieval na jeho výživu, hoci rozsudkom Okresného súdu v XXXXX sp. zn. XXXXX zo dňa 07.09.2004 bol zaviazaný prispievať na jeho výživu po XXXXX €/ mesačne, v dôsledku čoho za uvedené obdobie dlhuje na výživnom  sumu vo výške  XXXXX € matke maloletého, XXXXX,  a tohoto konania sa dopustil napriek tomu, že bol trestným rozkazom Okresného súdu v XXXXX sp. zn. XXXXX zo dňa 13.02.2014 odsúdený za prečin zanedbania povinnej výživy podľa § 207 ods. 1 Tr. zák. k trestu odňatia slobody v trvaní 10 /desať/ mesiacov, s podmienčným odkladom jeho výkonu na skúšobnú dobu 16 /šestnásť/ mesiacov,  z a s t a v u j e m,   lebo zanikla trestnosť činu.

lebo zanikla trestnosť činu

Odôvodnenie:
Uznesením vyšetrovateľa OR PZ, Odboru kriminálnej polícieo oddelenia PZ v XXXXX sp. zn. ČVS: ORP-XXXXX zo dňa 12.06.2015 bolo vznesené obvinenie XXXXX za prečin zanedbania povinnej výživy podľa § 207 ods. 1, ods. 3 písm. c) Tr. zák., na tom skutkovom základe, ako je to uvedené vo výrokovej časti tohto uznesenia. 
Po skončení vyšetrovania obvinený XXXXX poštovými poukážkami dňa 17.07.2015 a dňa 29.07.2015 v dvoch splátkach uhradil matke maloletého dlžné výživné v sume XXXXX- €, teda v plnej výške. Fotokópie poštových poukážok sú súčasťou vyšetrovacieho spisu.
XXXXX XXXXX v prípravnom konaní uviedla, že v dôsledku neplnenia vyživovacej povinnosti obvineným jej maloletý syn núdzou netrpel, ale peniaze na výživné jej chýbali. 
Podľa § 86 písm. a) Tr. zák. trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 		
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Margita Klemová
prokurátorka